પત્રિકાના પહેલા પેજ પર અઝહરે લખ્યું છે કે જો પાકિસ્તાન સરકાર થોડી હિંમત દાખવો તો કાશ્મીરની મુશ્કેલી અને પાણીની સમસ્યા એક જ વારમાં કાયમ માટે હલ થઈ જશે. કંઈ નહિ તો પાકિસ્તાની સરકારે મુજાહિદીનો માટે રસ્તો સાફ કરી દેવો જોઈએ. અને પછી તો અલ્લાની મરજી હશે તો 1971ની તમામ કડવી યાદો 2016ના વિજયની ખુશીમાં ભુલાઈ જશે. મસૂદે પાકિસ્તાની સરકારને સીધી રીતે સંબોધી જણાવ્યું હતું કે 1990થી ચાલતી જેહાદી નીતિથી પાકિસ્તાનને રણનૈતિક લાભ થયો છે. અઝહરે વધુમાં જણાવ્યું છે કે ભારત અખંડ ભારત બનવા માગે છે પરંતુ જેહાદીઓના કારણે ભારતની આવી ઈચ્છા પૂરી થઈ નથી શકી.કારણ કે જેહાદીઓ તેની આવી યોજના માટે અવરોધક બની રહ્યા છે.